NaiveNeuron/SloPal huggingface dataset:
Hargaš, Ján, poslanec NR SR (2024-01-16):
Ďakujem za slovo, pán predsedajúci. Ja ďakujem predrečníkovi za jeho príspevok. Tiež sa budem venovať tej prvej časti, kde ste spomínali mediálne vyjadrenia koaličných politikov teraz cez víkend. Špeciálne teda jeden bod, kde teda pán premiér sa posťažoval, že sa nevyjadrujeme k skrátenému legislatívnemu konania v tejto rozprave. Tak teda a už tam budem otravný, ja sa ešte raz pýtam pána ministra Suska, či by nám mohol dať odpoveď, ako je to s tým listom Európskej komisie, ktorý sa týka skráteného legislatívneho konania. Čiže koalícia hovorí, že tento zákon potrebuje veľmi rýchlo v skrátenom konaní schváliť, okrem iného aj pretože nám hrozia pokuty z Európskej únie od Európskej komisie. Na druhej strane tá istá Európska komisia nám hovorí, že takéto zásadné zmeny trestnej politiky nemáme, opakujem, nemáme prijímať v skrátenom legislatívnom konaní. A ja sa to už pýtam asi piatykrát, ak si dobre pamätám, v tejto rozprave, tak sa to budem pýtať aj šiesty, siedmy, ôsmy, deviaty. Je to relevantná otázka k dôvodom na skrátené legislatívne konanie, takže by som naozaj privítal odpoveď od pána ministra, ako to teda s tým listom je, či sa teda komisia mýli, alebo sa nemýli, alebo chyba v preklade. Už som tu dával aj možnosti, nikto sa neprihlásil do ankety, tak neviem, vymyslíme niečo, niečo ďalšie, ako z vás nejak vypáčiť túto odpoveď, ktorú si slovenská verejnosť zaslúži. No a tiež sa pridávam k tomu, čo povedal pán kolega Dvořák. Sám Peter Pellegrini sa usvedčil, že toto skrátené legislatívne konanie nikdy nemalo byť, pretože teraz za nejakým okrúhlym stolom s vybranými zainteresovanými stranami zrazu navrhuje nejaké zmeny tohto zákona. To sa malo robiť v medzirezortnom pripomienkovom konaní. Ďakujem pekne.
Blanár, Juraj, podpredseda NR SR (2022-11-08):
Prezentujme sa a hlasujme o postúpení zákona do tretieho čítania. (Hlasovanie.) Prítomných 132 poslancov, za hlasovalo 106, proti bol 1, zdržali sa 24, nehlasoval 1. Konštatujem, že sme v treťom čítaní . Otváram rozpravu v treťom čítaní. Ak sa nikto nehlási, uzatváram rozpravu. A poprosím, pán spravodajca, aby ste uviedli záverečné hlasovanie.
Figeľ, Ján, podpredseda NR SR (2012-12-05):
Ďakujem pekne. Chce sa k rozprave vyjadriť pán spravodajca? (Reakcia spravodajcu.) Nie je tomu tak. Prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení zákona č. 244/2012 Z. z. a o zmene a doplnení niektorých zákonov . Vládny návrh zákona má parlamentnú tlač 225 a spoločná správa z výborov má tlač 225a. Nech sa páči, pani ministerka, odôvodnite tento návrh zákona.
Blanár, Juraj, podpredseda NR SR (2021-06-29):
Ďalší, pán poslanec Schlosár, nech sa páči.
Bugár, Béla, podpredseda NR SR (2019-09-25):
Prezentujme sa a hlasujme. (Hlasovanie.) Prítomných 128 poslancov, za 27, proti 36, zdržalo sa 58 poslancov, 7 nehlasovali. Návrh uznesenia sme neschválili. Prosím teraz pána poslanca Sopku, aby uviedol hlasovanie o návrhu poslankyne Petrík na vydanie zákona o zabezpečení predškolskej starostlivosti (tlač 1646). (Hlasovanie o návrhu poslankyne Národnej rady Slovenskej republiky Simony Petrík na vydanie zákona o zabezpečení predškolskej starostlivosti a o zmene a doplnení niektorých zákonov , tlač 1646.)
Ďuriš Nicholsonová, Lucia, podpredsedníčka NR SR (2017-12-12):
Ďakujem pekne, pán spravodajca. Otváram všeobecnú rozpravu k tomuto bodu. Písomne sa neprihlásil nikto, otváram teraz možnosť prihlásiť sa ústne. Končím možnosť prihlásiť sa do rozpravy, prihlásili sa pán poslanec Osuský a pán poslanec Dostál. Nech sa páči, pán predkladateľ.
Dostál, Ondrej, poslanec NR SR (2016-09-13):
Ja som si pri vystúpení pána poslanca Fecka uvedomil, že prerokúvame svojím spôsobom veľmi zaujímavý návrh zákona, lebo obvykle je to delenie také, že koalícia verzus opozícia. A niekedy časť opozície podporí vládny návrh, to sa stáva pomerne bežne. Niektoré opozičné návrhy podporí koalícia, to sa stáva skôr výnimočne. Ale teraz tu máme návrh zákona, ktorý predkladajú koaliční poslanci, a časť koalície má o ňom pochybnosti a kritizuje ho a opozícia je tak isto rozdelená na tú časť, ktorá s ním súhlasí, a na tú časť, ktorá s ním nesúhlasí. Takže karty sa rozdávajú pri tomto návrhu zákona trochu inak ako obvykle. No a k tomu, čo povedal pán poslanec Fecko, že ak zákon čo i len jednému človeku skomplikuje život alebo ho ohrozí, tak zaňho nebude hlasovať. Tak keby sme napríklad všade, na všetkých cestách obmedzili povolenú rýchlosť na 30 km za hodinu bez výnimky, tak určite by to ušetrilo nejaké životy, zabránilo by to nehodám. Ale budeme také niečo presadzovať? Keby sme úplne zakázali používanie automobilov a všetci by museli používať povinne hromadnú dopravu, tiež by to asi ušetrilo nejaké ľudské životy, pretože tých autohavárií by bolo oveľa menej. Ale nemyslím, že by niekto s takýmto návrhom prišiel. Takže je potrebné hľadať nejaký balans, nejakú rovnováhu medzi tým, že necháme ľuďom slobodu, a medzi tým, že ich budeme obmedzovať v záujme nejakého iného legitímneho cieľa, napríklad v záujme ochrany druhých. A ten návrh je podľa mňa ešte stále v tých hraniciach, čo je prijateľné.
Grendel, Gábor, podpredseda NR SR (2022-10-25):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy. Ako jediná v rozprave vystúpi pani poslankyňa Jana Bittó Cigániková, nech sa páči.
Gašpar, Tibor, podpredseda NR SR (2024-09-26):
Ďakujem. Reagovať na faktické bude s faktickou pán poslanec Dostál.
Bugár, Béla, podpredseda NR SR (2018-02-08):
Nech sa páči, prezentujme sa a hlasujme o tomto návrhu. (Hlasovanie.) Prítomných 132, za 77, proti 2, zdržalo sa 52 poslancov, 1 nehlasoval. Tento návrh sme schválili. Nech sa páči, ďalej.
Vitteková, Anna, poslankyňa NR SR (2014-07-04):
Pán predseda, budeme hlasovať o zákone ako o celku so stanoviskom gestorského výboru schváliť v pôvodnom znení.
Hrnčiar, Andrej, podpredseda NR SR (2016-10-19):
Pani poslankyňa Shahzad.
P. Paška, predseda NR SR: (2009-06-24):
(Hlasovanie). 142 prítomných, 83 za, 59 sa zdržalo. Sme v treťom čítaní . Otváram rozpravu. Pán predseda výboru? Nie. Vyhlasujem rozpravu za skončenú a môžeme hlasovať.
Goga, Pavol, poslanec NR SR (2019-10-16):
Ďakujem, pán predsedajúci. Dajte hlasovať o návrhu zákona ako o celku s odporúčaním gestorského výboru ho schváliť.
Hrnčiar, Andrej, podpredseda NR SR (2016-10-19):
Končím možnosť nahlásiť sa s faktickými poznámkami. Na vystúpenie pani poslankyne jedna faktická poznámka. Nech sa páči, pani poslankyňa Vaľová.
Valocký, Jozef, poslanec NR SR (2017-10-19):
Pán predsedajúci, prosím, aby ste dali hlasovať o tom, že Národná rada sa uzniesla v súlade zo zákonom o rokovacom poriadku prerokovať predložený návrh zákona v druhom čítaní.
Gröhling, Branislav, poslanec NR SR (2019-05-21):
Pán Žarnay, vyslovili ste jednu myšlienku, ktorá mi ostala v hlave, s ktorou súhlasím a tam sa veľmi zhodneme. Práca učiteľa nie je žiadne poslanie a už reálne s tým prestaňme. Pretože stále počúvame, ako je práca učiteľa poslanie. To nie je žiadne poslanie, to nie je žiadne dobrovoľníctvo. Je to normálne zamestnanie, ktoré v prvom rade treba oceniť, ohodnotiť a prejaviť mu vážnosť, a preto reči o poslaní mi už reálne vadia. Lebo tým toto povolanie učiteľa reálne degradujete. Ďakujem.
Laurenčík, Milan, poslanec NR SR (2019-04-05):
Ďakujem za slovo. Pán poslanec Hrnčiar, históriu výstavby tunela Višňové si tak účelovo začal až po roku 2010 a snažil si sa vinu zvaliť na Ivetu Radičovú, na jej vládu, ale zabudol si na jeden dôležitý fakt, že tunel Višňové bol plánovaný ďaleko skôr, keď Robert Fico tvrdil, že už v roku 2010 sme mali jazdiť po diaľnici z Bratislavy do Košíc, a určite to bolo plánované cez tunel Višňové. Tvrdíš, že zodpovednosť má niekto iný. No určite máš pravdu. Sú to vlády SMER-u a jednu z nich, z týchto vlád, vládu kontinuity, podporujete aj vy s MOST-om – HÍD. Včera, keď som predkladal tento bod na výbore pre obranu a bezpečnosť, tak jeden koaličný poslanec sa tak sarkasticky spýtal, že prečo vlastne odvolávame ministra Érseka, keď nič neurobil. No práve to je ten dôvod, že mal niečo urobiť a nič neurobil.
Petrík, Simona, poslankyňa NR SR (2023-12-15):
Ďakujem. Ja by som, Braňo, chcela reagovať na tú časť tvojej rozpravy, keď si hovoril, že tento zákon nie je dobre napísaný. Takže trošku možno legislatívy. Neviem či viete, že tento návrh na vytvorenie nového ministerstva cestovného ruchu nie ani zďaleka taký nový, ako sa zdá. A naozaj neviem, že kto písal tento návrh, pretože je to naozaj hanba, že ani na tretíkrát ho neviete predložiť poriadne. V podstate veľmi podobný, identický, prakticky identický návrh predložil v marci tohto roka poslanec Taraba, teraz už minister životného prostredia, vtedy opozičný poslanec, tiež po dohode s SNS. Rozdiel je tam len doložke úplne minimálny, ale už vtedy na nedostatok v predloženom materiáli v marci upozorňovalo ministerstvo financií, ktoré sa o ňom vyjadrilo tak, že ho de facto označilo za finančne nedostatočne prepracovaný, lebo uvádza len potenciálne náklady na jeden rok a opomína vplyvy na ďalšie tri rozpočtové roky. A ešte teda pripomeniem, že na vlas rovnaký zákon predložili aj poslanci a poslankyne SNS Baláž, Farkašovský, Pamula, Paška, Smolíková, Soboňa a Tittel v septembri 2019, kedy neprešiel druhým čítaním, a to bolo vládni poslanci vtedy. Čiže za štyri roky pomaly tucet predkladateľov a predkladateliek predložili trikrát okopírovaný ten istý zákon, dvakrát ste obdržali vyjadrenie ministerstva financií, že je nedostatočne prepracovaný a my ho tu opäť máme. Dokonca ho chcete schváliť v skrátenom legislatívnom konaní. Tak neviem, či si fakt robíte srandu, ale my to určite nepodporíme. Ďakujem. (Potlesk.)
Saloň, Marián, poslanec NR SR (2023-12-07):
Ďakujem veľmi pekne. Vážený pán predsedajúci, kolegyne, kolegovia, nebudem dlho zdržiavať. Jedná sa o čisto technickú zmenu zákona. A vlastne vychádza sa trošku v ústrety záchranným zložkám, keďže s dobou sa nám vyvíja aj technika, s technikou nám rastie aj váha a dochádza k takým paradoxom, že záchranné vozidlá, ktoré niekedy boli do 3,5 tony, dnes majú 3 700 kg a už sú nad 3,5 tony a s tým, že vodiči takýchto záchranárskych vozidiel musia, mať na to, aby mali právo prednostnej jazdy, musia mať aj prax. A bola, bola prax nastavená tak, že boli tam dva roky v tej kategórii C1, ale umožňujem vlastne svojou zmenou zákona to, že tí vodiči, ktorí už právo prednostnej jazdy v kategórii B, dva roky mali tú prax, tak sa im tá prax v C1 kategórii zníži z dvoch rokov na jeden. S tým, že ostáva zachované, že ak pred tým takú prax nemali, tak musia mať v kategórii C1 prax dva roky. Ďakujem a verím, že nájdem pochopenie naprieč celou Národnou radou. Skončil som.
Pellegrini, Peter, predseda NR SR (2015-09-16):
Poprosím technikov, aby sa pozreli na to, či funguje nielen obraz, ale aj zvuk pri vysielaní priameho prenosu z rokovacej sály Národnej rady. Ďakujem za pripomienku, pán poslanec. Budeme teda hlasovať o programe schôdze ako o celku so schválenými zmenami a doplneniami. Prosím, prezentujme sa a hlasujme o programe ako celku. (Hlasovanie.) Prítomných 139 poslancov, za hlasovalo 82, zdržalo sa 56 poslancov, nehlasoval 1. Konštatujem, že sme schválili program 54. schôdze Národnej rady Slovenskej republiky. Panie poslankyne, páni poslanci, aj na základe záverov z poslaneckého grémia podávam návrh, aby každý rokovací deň 54. schôdze začínal o 8.30 a aby bola obedňajšia prestávka skrátená o jednu hodinu tak, že by trvala od 13. hodiny do 14. hodiny. Popoludňajšie rokovania by sa teda začínali o 14. hodine. V piatok by sme rokovali od 8.30 do 14.00. Je všeobecný súhlas? (Súhlasná reakcia pléna.) Ďakujem veľmi pekne. Takže budeme sa riadiť týmto návrhom. Ďalej chcem uviesť, že o prerokovaných bodoch programu tejto schôdze budeme hlasovať tak ako vždy o jedenástej a o sedemnástej hodine, pokiaľ Národná rada nerozhodne inak. Zároveň chcem požiadať o všeobecný súhlas s mojím návrhom, ktorý som uviedol na začiatku schôdze, to znamená, že o prvom bode budeme rokovať do skončenia bodu dnes. Je všeobecný súhlas? (Protirečivé reakcie pléna.) Áno? Nie. Pán poslanec Poliačik.
Poliačik, Martin, poslanec NR SR (2018-10-24):
Ďakujem za slovo. Chcem tiež, pri hlasovaní číslo 196, bod 60, číslo tlače 1170, vykázalo ma, že som sa zdržal, ale hlasoval som za.
Grendel, Gábor, podpredseda NR SR (2022-05-24):
Dávam slovo spoločnému spravodajcovi z výboru pre financie a rozpočet pánovi poslancovi Györgymu Gyimesimu, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
P. Hrušovský, predseda NR SR: (2003-10-21):
(Prerušenie rokovania o 18.44 hodine.)
Pellegrini, Peter, predseda NR SR (2015-06-25):
Ďakujem pekne. Teraz vystúpi pán poslanec Hlina ako posledný písomne prihlásený do rozpravy. Nech sa páči.
Sulík, Richard, predseda NR SR (2010-09-10):
Ďakujem pekne. S faktickou poznámkou vystúpi pán Martin Fronc.
Suja, Miroslav, poslanec NR SR (2022-03-23):
Ďakujem pánovi poslancovi Tarabovi za jeho podporu. Vážení kolegovia, ešte som nepovedal jednu vec, a to sa netýka len teraz, čo som hovoril o okrese Detva. Dneska, dneska od rána riešime iný okres, nechcem hovoriť, lebo by sa to dalo vypátrať ktorý, kde najbližší lekár je 40 alebo 50 km, ktorý odmietol ošetriť ukrajinské dieťa a keď, tak za tvrdý peniaz lebo nemalo z cudzineckej polície ten papier a oni ho ani nechcú, lebo oni si stále myslia, že odídu za chvíľu naspäť. Tak si to nechcú ani vybavovať. To je ďalší problém. Vravím, no tak, bol tam jeden môj známy: „Povedz, tak to napíš na moje dieťa, napíš lieky na moje dieťa.“ Nie, zaplaťte. Tak nakoniec sa zmiloval, že dobre, takže lieky sa zaplatia a to vyšetrenie bude zadarmo. Ale to sme sa museli prosiť, alebo on sa musel prosiť, ako cigáň má väčšie práva, pardon za výraz, ako normálne ukrajinské dieťa, ktoré tu je odkázané na to! To sa ospravedlňujem za ten výraz. To nie je možné, ak ideme takto sa tváriť pri deťoch! Však chceme tým deťom pomôcť alebo nie?! Tak skúsme niečo prijať, však dajme nejaké vyhlásenie z pozície vlády, z pozície nejakej autority, že to musí byť! Ja, ja neviem, čo tí ľudia majú robiť, tí dobrovoľníci! Keď sa tí dobrovoľníci na to vykašlú a ostanú nám tie deti voľne behať s tými matkami, zasa niekde po pivniciach skrývať sa, čo budeme robiť? Však tú politiku dajme bokom! Tu vôbec nejde o politiku teraz. O prístup, ako zabezpečíme zdravotnú starostlivosť obyčajným malým deťom z Ukrajiny, ktoré tu nemajú nikoho, častokrát len jedného rodiča. Dokonca som sa stretol, ani to, že ešte čakám na rozhodnutie súdu, aby bolo určené poručníctvo, lebo tu nemajú ani jedného rodiča. Viete, dajú sa zohnať peniaze, aj kúpiť tie lieky, ale musí to byť niekým napísané na nejaký recept a keď oni nemajú to potvrdenie, tak na aký recept? Takže ide aj ten lekár do toho, že to píše úplne na niekoho iného alebo to nenapíše vôbec... (Prerušenie vystúpenia časomerom.)
Mizík, Stanislav, poslanec NR SR (2017-11-29):
Ďakujem za slovo. Naše zdravotníctvo je v katastrofálnom stave, dobre ste povedali. Začalo to za bašovania najväčšieho neschopáka v kresle ministra, v kresle ministra zdravotníctva od čias rozpadu Rakúska-Uhorska v roku 1918. To je liberála Zajaca, ktorý dokonca navrhoval zákon na vraždenie ľudských bytostí pred narodením. Celé zdravotníctvo, celý systém riadenia a financovania je postavený na hlavu. Minister Drucker nemocnice oddlží a tie sa opäť zadlžia. A mám také temné tušenie, pani Cigániková, že Zajac je vo vašom tíme pre zdravotníctvo. Keď nie, tak dobre, a keď hej, sodoma-gomora. A okrem iného nepreceňoval by som súkromné nemocnice, aj tak je to len biznis. Ďakujem za slovo.
P. Prokopovič, poslanec: (2006-08-03):
Tak poďme podľa poriadku. Žiadna zisková organizácia, železničná spoločnosť, ktorá mala túto jednotku pod sebou, mala len v minulom roku stratu 813 miliónov korún. To je po prvé. Po druhé. Nebolo to predané v prvej fáze, bol to ekonomický prenájom, ponúknuté na základe výberového konania, kde tá firma, ktorá to neskoršie na základe opcie kúpila, investovala 2 miliardy korún mimo prenájmu, ktorý bol takisto okolo 1 miliardy korún, to sú 3, pán podpredseda, 3 miliardy korún, teda nie nejakých 30 miliónov zisku jeden rok alebo druhý. To sú fakty, až potom na základe opcie, keďže bolo treba opäť investovať do toho, boli ponúknuté za trhovú cenu opäť, ktorú vypracovala na základe výberového konania renomovaná firma. Takže toto je pravda, nie to, čo ste vy pred chvíľou tu tvrdili. (Potlesk.)
Hrnčiar, Andrej, podpredseda NR SR (2019-06-27):
Nech sa páči.
Kollár, Boris, predseda NR SR (2020-09-22):
Prosím, prezentujme sa a hlasujme. (Hlasovanie.) Prítomných 143 poslancov, za 114, proti 1, zdržali sa 27, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Paška, Pavol, predseda NR SR (2014-03-20):
Hlasujeme o jazykovej úprave, ktorú navrhol pán poslanec Hlina. (Hlasovanie.) 138 prítomných, 130 za, 1 proti 4 sa zdržali, 3 nehlasovali. Túto úpravu sme schválili.
Kollár, Boris, predseda NR SR (2023-07-05):
Vážené pani poslankyne, vážení páni poslanci, včera bol odložený začiatok 96. schôdze Národnej rady Slovenskej republiky na dnešný deň z dôvodu, že na schôdzi nebola prítomná nadpolovičná väčšina všetkých poslancov. Teraz pristúpime k 96. schôdzi Národnej rady. (Bod programu: návrh skupiny poslancov Národnej rady Slovenskej republiky na odvolanie Borisa Kollára z funkcie predsedu Národnej rady Slovenskej republiky , tlač 1758.) Prosím, aby ste sa prezentovali, zistili, či sme schopní sa uznášať. (Reakcia z pléna.) Ani mne nejde. (Prezentácia.) Prítomných 61 poslancov, za 20, čo je úplne nezmyselné, zdržal sa 1, 40 nehlasovali. Dobre. Národná rada nie je uznášaniaschopná. Odkladám začiatok schôdze o jednu hodinu, kedy opäť zistím prítomnosť poslancov. (Prerušenie rokovania o 9.01 hodine.) (Pokračovanie rokovania o 10.00 hodine.)
Kollár, Boris, predseda NR SR (2020-04-02):
Ďakujem. Dávam slovo spoločnému spravodajcovi z výboru pre verejnú správu a regionálny rozvoj, aby informoval Národnú radu o výsledku výborov, pani poslankyne (poslankyni, pozn. red.) Zite Pleštinskej a aby odôvodnila návrh a stanovisko gestorského výboru.
Grendel Gábor, podpredseda NR SR (2021-01-12):
Reagujte naňho. (Hovorené súbežne s rečníkom.)
Blanár, Juraj, podpredseda NR SR (2022-12-02):
Teraz udeľujem slovo spravodajcovi, ktorého určil gestorský výbor pre sociálne veci, pánovi poslancovi Jánovi Richterovi, aby uviedol spravodajskú informáciu k tomuto návrhu zákona v prvom čítaní. Nech sa páči, pán spravodajca.
Kollár, Boris, predseda NR SR (2022-02-15):
Ďakujem. Teraz dávam hlasovať o návrhu pani poslankyne Zemanovej. Prosím, prezentujme sa a hlasujeme. (Hlasovanie.) Prítomných 128 poslancov, za 79, proti 46, zdržali sa 3. Uvedený návrh pani poslankyne Zemanovej sme schválili. Teraz budeme hlasovať o procedurálnom návrhu pána poslanca Šipoša. Prosím, prezentujme sa a hlasujeme. (Hlasovanie.) Prítomných 126 poslancov, za 79, proti 44, zdržali sa 3. Aj tento návrh sme schválili. Ďalej vás chcem informovať, že Národnej rade boli doručené dva návrhy. Návrh na odvolanie a voľbu členov Rady Slovenského pozemkového fondu, tlač 887 a 889, a návrh na voľbu zástupcu navrhnutého záujmovými združeniami občanov reprezentujúcich poberateľov dôchodkových dávok do Dozornej rady Sociálnej poisťovne, tlač 891. Preto v mene troch poslaneckých klubov za OĽANO, SME RODINA, SaS podávam návrh na zaradenie týchto nových bodov do programu 55. schôdze a navrhujem, aby sme ich prerokovali dnes o 16.30 h a o 17.00 h by sme o nich hlasovali. Je všeobecný súhlas? (Súhlasná reakcie z pléna.) Ďakujem pekne. Konštatujem, že sme tieto body zaradili ako nové body do programu 55. schôdze a určili sme termín ich prerokovania. Pristúpime k hlasovaniu, pardon, to sme presunuli, to sa ospravedlňujem. Druhý bod sme odsunuli, tretí, štvrtý, piaty, šiesty, siedmy. Áno, hneď to bude sekunda. Sedem bodov sme presunuli, sedem bodov. Teraz s procedurálnym návrhom vystúpi pán poslanec Fico, nech sa páči, máte slovo.
Hrušovský, Pavol, podpredseda NR SR (2011-03-24):
Pán predkladateľ vyjadruje nesúhlas s postojom navrhovateľa, preto o jeho námietke Národná rada musí rozhodnúť hlasovaním.
Kresák, Peter, poslanec NR SR (2018-09-12):
Ďakujem pekne. Pán predseda, dajte teraz, prosím, hlasovať o tom, že Národná rada prideľuje tento vládny návrh zákona na prerokovanie ústavnoprávnemu výboru, ktorý zároveň určuje aj ako gestorský výbor s tým, že teda gestorský výbor by mal prerokovať tento vládny návrh zákona do 32 dní od prerokovania v Národnej rade v prvom čítaní.
Grendel, Gábor, podpredseda NR SR (2021-12-07):
S faktickou poznámkou pani poslankyňa Sulanová.
Fico, Robert, poslanec NR SR (2021-10-26):
Pán predseda, keďže ráno o deviatej bola otvorená schôdza, pokiaľ ide o vyslovenie nedôvery ministrovi hospodárstva, chcem týmto oznámiť, že poslanci, ktorí sú podpísaní pod návrhom na zvolanie mimoriadnej schôdze, ktorá je na štrnástu hodinu plánovaná, sťahujú tieto podpisy, čiže nebude potrebné sa touto schôdzou zaoberať. Ďakujem pekne.
Mihál, Jozef, poslanec NR SR (2012-07-03):
Vážený pán predseda, v rozprave vystúpil jeden poslanec. Nebol prednesený žiadny pozmeňujúci ani procedurálny návrh, preto, prosím, dajte hlasovať o postúpení návrhu zákona do druhého čítania.
Droba, Juraj, poslanec NR SR (2011-02-11):
Ďakujem kolegovi Petrovi Kalistovi za jeho zatiaľ nepredložený návrh a chcem upozorniť všetkých, že sa hovorí o využívaní cannabisu alebo THC na medicínske účely. Je to naozaj o tom, aby sa pomáhalo predovšetkým ľuďom, ktorí sú chorí a sú v posledných štádiách ťažkého onemocnenia. Nejde vôbec o dekriminalizáciu marihuany, ja sa vždy budem zastávať toho, aby prebehla riadna odborná diskusia, hlavne medzi psychológmi a medzi lekármi, a uzáver tejto diskusie by mal byť odporúčaním pre naše plénum. Myslím si, že ani jeden z nás, možno tu máme štyroch, piatich doktorov, ktorí o tom vedia omnoho viac ako my ostatní, ale ani jeden z nás nie je dostatočne kvalifikovaný na to, aby tuná dával kategorické stanoviská áno alebo nie. Nemala by to byť politická debata, mala by to byť čisto odborná diskusia. Zároveň chcem povedať, že cannabis na medicínske účely je schválený v mnohých krajinách. V Spojených štátoch je napríklad legálnym, ak sa nemýlim, v trinástich z päťdesiatich štátov. Chcem takisto poukázať na to, že dnes lekári bežne predpisujú napríklad morfium, ktoré je omnoho nebezpečnejšie ako THC. Štát je dnes najväčším drogovým dílerom, vyberá spotrebné dane, vyberá DPH na také výrobky, akými sú alkohol a cigarety, a myslím si, že tento návrh by nás zaradil do zoznamu krajín, ktoré sú vyspelé a ktoré vedia, čo je správne a čo sa má robiť. Takže ešte raz poprosím, aby sme diskutovali odborne, aby sme si nechali predložiť stanoviská odborníkov a následne sa rozhodujme. Ďakujem.
Kollár, Boris, predseda NR SR (2023-06-13):
(Povedané pred začiatkom schôdze.) Kolegovia, začíname až 13.20 h, lebo ešte sa rozmnožujú materiály k schôdzi. Takže nás poprosili z organizačného, ešte to množia, tak 13.20 h posúvam otvorenie schôdze. (Pauza do začiatku schôdze.)
Valášek, Tomáš, poslanec NR SR (2023-11-23):
232. Predsedajúci, keby ste neriešili poslanca Pročka, vedeli by ste, kto je ďalší v rozprave. (Smiech.) Začnem pánom ministrom Kaliňákom. Ja vás možno zaskočím, ja s vami súhlasím, samozrejmé, že Slovenská informačná služba je dôležitá, nielen ona a Vojenské spravodajstvo, iné spravodajské zložky, dokonca poviem, že áno, je tam veľa super silných, dobrých profesionálov a profesionáliek, mnohých z nich osobne poznám. Preto ma štve a preto hovorím hanba všetkým, keď sa, keď príde k moci nová politická moc a snaží sa služby spolitizovať a zneužiť vo svoj prospech. Pán kolega Dostál už krásne vysvetlil a čo urobila a ako urobila SME RODINA v prospech nie bývalej koalície, ale v prospech bývalej opozície vo veci zmanipulovania SIS-ky a zneužitia SIS-ky, aby boli zmarené vyšetrovania. Ja musím povedať, trochu sa vám čudujem, pán minister, veď vám sa podaril jeden husársky kúsok SMER-u, HLAS-u, celej tejto časti spektra. Vám sa podaril minimálne jeden Trójsky kôň priamo v tej bývalej koalícii, popri bývalom šéfovi SIS by som do tohto panteónu kľudne zaradil aj generálneho prokurátora pána Žilinku. Veď zase nedištancujte sa od nich, netvárte sa, že to boli premisy, než boli do nejakej politickej opozície s vami vo veciach spravodlivosti, vo veciach právneho štátu konali, konal pán Pčolinský, konala SME RODINA, konala Slovenská informačná služba za jeho vedenia presne tak, ako SMER pískal, tak buďte trošku hrdý, neschovávajte sa, priznajte sa, že to bolo tak. Veď je to nakoniec pre vás dobré, veď ste takí machri, že sa podaril fakt slušný husársky kúsok. (Potlesk.)
Krátky, Rastislav, poslanec NR SR (2024-02-23):
Ďakujem za slovo. Veronika, veľmi pekne si vysvetlila, že pokiaľ ide o boj s chudobou a o to, ako si vieme vytvoriť dobrú spoločenskú aj ekonomicky priaznivú klímu pre tých, ktorí to práve vtedy potrebujú, pre tých, ktorí sú častokrát aj odkázaní, alebo potrebujú pomoc v ťažkej životnej situácii, tak rodina je to prvé najdôležitejšie, aj najsilnejšie miesto pomoci. Čo keď funguje a je rodina zdravá, fungujú vzťahy, funguje táto klíma, tak to ľuďom v ich individuálnych situáciách pomôže, pretože práve tam to zafunguje. A práve preto aj my podporujeme rodinu, chceme pre ňu vytvoriť dobrú klímu. Jeden z faktorov, ktorý tu ešte nezaznel, je faktor, ktorý sa týka mladých ľudí. Mladí ľudia, vidíme to z čísiel, dlhodobo sa nám zvyšuje ten vek, kedy sa rozhodnú mať páry prvé dieťa. A presne toto chceme, ak môžem byť aj odvážny a nepoviem len že brzdiť, alebo zastabilizovať tento vek, tak ho chceme aj motivovať ľudí aby mali proste prvé dieťa skôr, alebo aby mali viac detičiek. Práve preto napríklad aj tento návrh, ktorým matkám s detičkami do 15 rokov prinášame v daňovom bonuse 100 euro mesačne a považujeme to za veľmi dobrý návrh aj preto, pretože, opäť ešte raz poviem, že nielenže mladých ľudí to motivuje, alebo respektíve ich to ubezpečuje, že štátu záleží na rodine, záleží na ich vzťahoch, záleží na ich budúcnosti už od toho prvého momentu kariéry a osamostatnenia sa, ale aj nielen mladým ľuďom, aj celkovo ako rodine, ako takej. Takže ďakujem ti za tvoje vystúpenie. Prosím aj ja o podporu tohto návrhu.
Hrušovský, Pavol, podpredseda NR SR (2010-12-14):
Prosím o pokoj, pán minister, pán minister Simon, tu je vaše miesto. Nech sa páči, pán poslanec.
Kučera, Karol, poslanec NR SR (2023-01-24):
Ďakujem. Ja to poviem trošku tak ináč. Predsa len pekné jamky na lícach, pekné... pekný účes, drahé sako zrejme tam ide tiež, ale ja sa na to pozerám trošku ináč. Vidím, si myslím, že aj viacej dovnútra, pán, pán poslanec. Bolo veľmi cítiť taký plač, plač z tej rozpravy. Kopli ste si do nás niekoľkokrát. Chceli ste, chceli by ste možno tie voľby čo najskôr, to bolo veľmi cítiť. Doslova som už len čakal, že sa hodíte o zem možno, to tam chýbalo. Ale je veľmi cítiť z toho, že sa, máte nejaké obavy. Veľmi ste sa obávali toho, aby tu tá vláda v demisii možno bola do konca normálneho volebného obdobia. To tu spomínate, čo ma celkom udivuje a, ale kvôli ľuďom to nebude určite. To ste už veľakrát dokázali, že na ľuďoch vám nezáleží. Hovoríte o torze takisto a ak sa dá 90 poslancov dokopy, tak si myslím, že to torzo nie je, aj keď je to teda, to by ste teda mohli vedieť, keď je to v jednej veci, teda skrátenia volebného obdobia, a to, že sa deväťdesiati dajú dokopy, tak to o niečom svedčí. A platy, áno, spomínate si, platy, tak kopete do nás. Ja poviem osobne za seba, určite som mal ponuky oveľa väčšie, jak mám tu plat v parlamente, možno aj dvojnásobné, ale robím to, lebo chcem niečo v tomto zmysle pre Slovensko pomôcť v športe a... takže túto poznámku si budem vyprosovať. Ďakujem pekne.
Jurinová, Erika, podpredsedníčka NR SR (2014-09-12):
Pán poslanec Hlina.
M. Sabolová, poslankyňa: (2009-09-08):
Tento postup alebo takýto precedens sme v tejto Národnej rade mnohokrát urobili. Bohužiaľ, netýka sa možno len jednej vládnej koalície, ale myslím si, že nič nás nesúri k tomu, aby sme dnes museli novelizovať geologický zákon a vlastne vytvárať tak akési prostredie, ktoré nie je s princípom právnej istoty pre subjekty, ktoré s danými zákonmi pracujú. A preto by som vás chcela poprosiť, aby sme prijali všetky body prezidenta, aby body, ktoré boli vyňaté na samostatné hlasovanie, prešli schválením. A treba možno aj uviesť, lebo dovolím si tak trošku pochybovať, či ste všetci stihli prečítať všetky pripomienky prezidenta, aj upozornenie na to, prečo zákon alebo čl. 2 nerieši kompletný problém environmentálnych záťaží, pretože táto oblasť je riešená aj v iných legislatívnych normách, zasahuje viacej oblastí životného prostredia, a preto by bolo potrebné, aby sme pripravili samostatný zákon, ktorý bude riešiť komplexne environmentálne záťaže, aby neabsentovala úprava zodpovednosti za environmentálne záťaže, povinnosti za ich sanáciu, najmä vo vzťahu k starým environmentálnym záťažiam. A podľa názoru pána prezidenta, a plne sa s ním stotožňujem, je to závažný problém, ktorý by mal byť riešený. Bohužiaľ, dnes 20 rokov po tom, kedy sme mohli tieto problémy v spoločnosti alebo v tejto oblasti životného prostredia začať riešiť, nikdy nebol prioritnou oblasťou a vždy sa stával až oblasťou, ktorá ostávala na chvoste. Robila som osem rokov vo výbore pre životné prostredie a, bohužiaľ, musím konštatovať, či v rokoch 1994 – 1998, alebo 1998 – 2002 sme to odsunuli, pretože vyžadovalo to veľké zdroje. Neskôr sme aj dostali možnosti na to, aby sme mohli využiť aj európske peniaze, ale myslím si, že sme nepripravili legislatívu na to, a preto by bolo dobré, aby sme to vyriešili ako jeden komplex. Tak ako kolegyňa hovorila, nech príde vláda aj so skráteným konaním, vždy je to lepšie riešenie, ktoré prejde pripomienkovým konaním, ako cez jednotlivé poslanecké návrhy. A preto by som bola rada, keby vládna koalícia sa stotožnila s pripomienkami prezidenta a aby sme ich prijali a mohli spoločne hlasovať o zákone o vodách, ktorý mal riešiť len implementáciu európskych smerníc a bol úplne bezproblémovou normou v začiatku, keď prišiel do Národnej rady. Ďakujem pekne.
Danko, Andrej, podpredseda NR SR (2023-12-07):
Chce pán spravodajca? Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa menia a dopĺňajú niektoré zákony v súvislosti so zlepšením stavu verejných financií. Vládny návrh zákona je pod tlačou 97. Návrh na jeho pridelenie na prerokovanie výborom je v rozhodnutí č. 102. Prosím pána ministra financií Slovenskej republiky Ladislava Kamenického, aby vládny návrh zákona uviedol. (Rokovanie o vládnom návrhu zákona, ktorým sa menia a dopĺňajú niektoré zákony v súvislosti so zlepšením stavu verejných financií , tlač 97.)
Petrák, Ľubomír, poslanec NR SR (2016-05-24):
Ďakujem pekne za slovo. Pán kolega, my nie veľmi často spolu súhlasíme, sme členmi európskeho výboru obaja a rozprávame sa otvorene o mnohých témach, ale máme na riešenie mnohých tém rozdiel. Ja musím dnes s prekvapením povedať, že s podstatnou časťou vášho vystúpenia som úplne konformný a nemám voči tomu nejaké vážnejšie pripomienky. Súhlasím plne s vami, že neexistuje iný scenár ako zotrvania Slovenska v Európskej únii, ale v tejto súvislosti si neodpustím jednu poznámočku. Keď pozerám reakcie opozície, sa chcem úplne otvorene a korektne politicky opýtať, ako ste chceli s takýmito rozdielnymi politickými názormi na Európsku úniu vytvoriť jednu koalíciu, ktorá by viedla Slovensko k nejakej prosperujúcej budúcnosti? Druhú poznámku, pokiaľ ide o Nord Stream. Aj všetky ostatné veľké nadnárodné spoločnosti, žiaden lístok sa nepohne bez vetra, tak isto ako žiadna aktivita týchto veľkých spoločností sa nepohne bez minimálne tichého súhlasu vlád materských krajín. To znamená, že nehľadal by som chybu len v biznise. A tretiu poznámočku, že prehodnotíte žiadosti o prerokovanie mnohých tém v pléne. Ja s týmto súhlasím. Myslím si, že je ďaleko lepšie vecne o týchto témach rokovať na výboroch ako politicky v pléne, a beriem to ako váš odklon od politikárčenia a k začiatku robenia vecnej politiky.
Kleinert, Dana, poslankyňa NR SR (2023-12-18):
Ďakujem kolegyni Petrík a chcela by som reagovať na jej príspevok, lebo ono je ozaj fascinujúce počúvať, ako o tomto maratóne rozpráv a faktických zo strany opozície premiér Fico na jednej strane v televíznej relácii povie, že opozícia tu len číta, čo jej napísali, a my teda ani nevieme, o čom hovoríme, čo je, treba povedať, teda holý nezmysel a na druhej strane o minútu neskôr v tej istej relácii premiér Fico 4 je schopný dať taký spin, že človek odpadne, že veď sa tam v parlamente debatuje dlho, že veď ktorý zákon sa prerokúva týždne a že to je vlastne skvelé, že tu máme toľko času na prerokovávanie, no proste wau. No okrem iného je to aj problém v tom, že tu máme skrátené legislatívne konania o úplne kľúčových veciach tejto krajiny. Politizácia štátnej správy, normalizácia a úplne bez hanby príprava na štát, v ktorom sa bude bezpečne cítiť len pár vybraných ľudí, pre ktorých nebude platiť spravodlivosť a zákon. Motivácia tejto vlády takto preorganizovať náš štát je natoľko veľká, že ani nie sú ochotní predradiť najzásadnejší dokument tohto roka, a tým je rozpočet. Táto hanebnosť a arogancia je úplne bezbrehá a nuž áno, na opozícii teraz leží zodpovednosť na tieto hrozby upozorňovať. A upozorňovať budeme aj zajtra, v utorok o 18. hodine na námestiach nielen v Bratislave, ale v Košiciach, v Prešove, Žiline, Banskej Bystrici, Nitre, Trnave, Trenčíne, v Považskej Bystrici, Spišskej Novej Vsi aj v Liptovskom Mikuláši. Ďakujem.
Kuffa, Štefan, poslanec NR SR (2014-05-13):
Ďakujem za slovo. Ja tak práve som pozorne tiež kolegu počúval a s mnohými vecami som práveže aj súhlasil. Ja mám tiež veľkú obavu z toho, že v podstate veľkopodnikatelia, ako sú tie bývalé družstvá, tie budú uprednostňované. Tie majú kapitál, tie majú peniaze. Im nebude problém skupovať túto pôdu. Ja nepodporím tento návrh zákona. Je mi to ľúto, ale ho nepodporím, lebo ho vnímam ako negatívny pre tých drobných hospodáriacich roľníkov. V priemere keď u nás vychádza na jednu farmu na Slovensku okolo 500 alebo 550 hektárov, Francúzsko tu bolo spomínané, vo Francúzsku je to 35 hektárov, hej, v priemere. Ja mám informáciu takú, že horná hranica, najväčší farmár vo Francúzsku je ten, ktorý má 170 hektárov, je predsedom toho združenia tých poľnohospodárov. Teda je to taký nepomer. A tuná sú chotáre, kde majú 2-tisíc, 5-tisíc hektárov poľnohospodárske družstvá. Potom ďalšia vec, ktorú kolega tuná spomínal, že u vlastníkov, kde na Slovensku je naozaj rozdrobená tá pôda. Ja hovorím, že chvalabohu, našťastie, hej. To bude trošku väčší problém ako pri tom skupovaní. To je dobrý signál, to je dobrá vec. Ale zníži sa tá hodnota tej pôdy, ako si to kolega spomenul. Presne tak. Keď má dneska trhovú hodnotu, sa pohybuje hektár, ja neviem, od 1 200, 1 250 do 3- až 3,5-tisíca, tak to môže klesnúť možno aj na 500. A tak, ako si to presne povedal, ja ti určím cenu nájomného, ja ti určím cenu aj za pôdu. Toto, ja vnímam tento, je mi to veľmi ľúto, lebo ja tak isto súhlasím zase s tým, aby sa tá pôda takto bezzubo nedostala možno tomu zahraničnému kapitálu. Ale ako kolega tu povedal, že nie je to celkom zase. No nestihnem to vo faktickej, ja sa prihlásim ešte do rozpravy. Ale nové technológie naozaj môžu priniesť nové spôsoby hospodáre... (Prerušenie vystúpenia časomerom.)
Goga, Pavol, poslanec NR SR (2014-11-25):
Ďakujem za slovo. Vážená pani predsedajúca, vážený pán predseda vlády, vážení páni ministri, kolegyne, kolegovia, dovoľte mi, aby som predložil zápisnicu o výsledku tajného hlasovania o návrhu na voľbu predsedu Národnej rady Slovenskej republiky, ktoré sa konalo 25. novembra 2014. Na tajné hlasovanie o návrhu na voľbu predsedu Národnej rady Slovenskej republiky bolo vydaných a poslanci si osobne prevzali 136 hlasovacích lístkov, teda na voľbe bolo prítomných 136 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Národnej rady Slovenskej republiky všetci poslanci osobne si prevzali hlasovacie lístky. Zo 136 odovzdaných hlasovacích lístkov bolo nula neplatných. Zo 136 platných hlasovacích lístkov overovatelia zistili, že o návrhu na voľbu Petra Pellegriniho za predsedu Národnej rady Slovenskej republiky hlasovalo za 120 poslancov, proti 5 poslancov, zdržalo sa hlasovania 11 poslancov. (Potlesk.) Podľa čl. 89 ods. 1 Ústavy Slovenskej republiky a § 2 ods. 3 písm. a) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na zvolenie predsedu Národnej rady Slovenskej republiky je potrebný súhlas nadpolovičnej väčšiny všetkých poslancov a všetkých hlasov poslancov. Overovatelia konštatujú, že v tajnom hlasovaní bol za predsedu Národnej rady Slovenskej republiky zvolený Peter Pellegrini. (Potlesk.) Overovatelia ma poverili oznámiť výsledok hlasovania Národnej rade Slovenskej republiky. Pani predsedajúca, skončil som.
Laurenčík, Milan, podpredseda NR SR (2020-11-03):
Pán poslanec Jozef Pročko.
Pellegrini, Peter, predseda NR SR (2015-11-26):
Prezentujme sa a hlasujme o druhom pozmeňujúcom návrhu pána poslanca Érseka. (Hlasovanie.) Prítomných 136 poslancov, za hlasovalo 37, proti bolo 58, zdržalo sa 41 poslancov. Tento bod sme neschválili.
Janiš, Stanislav, poslanec NR SR (2011-12-02):
Dámy a páni, je pravda, že je to veľmi vážny zákon. Je to zákon, nielen kde gro hrá fyzika preto, lebo energia a premeny a nosiče je hlavne o fyzike, ale je to aj zákon ekonomický a je to aj zákon, ktorý má dopad na obyvateľstvo a má dopad aj na hospodárstvo cez firmy. A preto treba s kľudnou hlavou pristupovať, ak prejde do druhého čítania, pristupovať k určitým veciam, ktoré v zákone musia byť pomenované a naformulované úplne jasne, aby nedochádzalo k rôznym, k rôznym výkladom. My sa musíme popasovať aj s takým pojmom, ako je energetická chudoba. Musíme sa s ňou popasovať aj legislatívne, aj vecne, ako ideme riešiť energetickú chudobu. Energie cien nepôjdu dole, pôjdu hore. A čo my musíme alebo čo musia dodávatelia urobiť pre to, aby sme obyvateľstvo uchránili od tohto zvyšovania. Preto bude treba v druhom čítaní viesť veľmi silnú a serióznu diskusiu na pôde výboru pre hospodárstvo, aby tento zákon spĺňal aj túto funkciu. Nechcem zachádzať do detailov, či korekčný faktor, aký je, čo je. Ale tak ako je dnes naformulovaný, dá sa vysvetľovať rôzne. A myslím, že tak ako je naformulovaný, nedovoľuje, nedovoľuje, alebo jedna verzia výkladu nedovoľuje korigovať to v rokoch, ale dokonca že to umožňuje robiť skokové zvyšovania cien. Toto sú ale veci odborné, ktoré si musíme jasne s ministerstvom vysvetliť, a ak sú na to rôzne pohľady a rôzne výklady, tak to musíme naformulovať tak, aby sa každý v tom cítil doma, aby každý vedel, aj regulátor, aj odberateľ, aj dodávateľ jasne bol zadefinovaný v týchto jednotlivých pojmoch. Je to zákon veľmi ťažký, nie je to jednoduchý zákon. Prirovnal by som ho k zákonu o elektronických komunikáciách, ktorý je tiež veľmi špecifický, ale zas na druhej strane na výbore sme sa vysporiadali aj s inými ťažšími vecami a ja si myslím, že spolupráca výboru a ministerstva hospodárstva dospeje k takým pozmeňovacím návrhom a k takým úpravám, kde sa všetci nájdeme a budeme môcť spokojne schváliť.
Madej, Róbert, poslanec NR SR (2013-09-04):
Ďakujem pekne. Pán predseda, najprv pristúpime k hlasovaniu o pozmeňujúcich a doplňujúcich návrhoch zo spoločnej správy. Prosím, dajte hlasovať spoločne, prosím, dajte hlasovať spoločne o bodoch 1, 2, 4, 5, 6, 7, 9, 10, 11, 13 a 14 s odporúčaním gestorského výboru schváliť.
Hlina, Alojz, poslanec NR SR (2013-09-11):
No, dobre, tak pozrite sa, pán minister, ja verím tomu, však ja nevylučujem, že sa mýlim. Len verím, že budete natoľko korektný, že vystúpite v rozprave a poviete, že v čom sa mýlim a že to nie je pravda a že to, čo ste deklarovali, bude presne tak prebiehať, že v televíziách nebudú hlúposti počas času, keď to pozerajú deti. Však o to ide, však tak urobte a ja s tým nemám problém. Dokonca nemám ani problém si to potom znova doštudovať prípadne, ak som sa mýlil, tak poviem, prepáčte, ja s tým fakt nemám problém. Mne fakt ide o vec, mne fakt ide o vec, že na konci dňa to bude niečo, o čo sa dá chytiť, že teda, že toto nemôžete, lebo ja mám pocit, že tu sa už môže, kto si čo zmyslí, tak môže a nemá sa mu kto postaviť do cesty, lebo kto sa mu postaví do cesty, tak ho zomeliete. Hotovo, no. Nechám si to rád vysvetliť. A dobre, na konci poviem jednu poznámku. Teda aj by som bol, lebo tu sa porušuje, viete, ja mám nejaké práva, ja mám právo dať procedurálny návrh, faktickú, vystúpiť v rozprave. Tu mi neumožňujete realizovať moje právo, tak to poviem teraz, znova teda opakujem, že aj, pán minister, aby ste to mohli odkázať, bod interpelácie nebol minulý týždeň ukončený, zajtra je hodina otázok a chcel by som teda poprosiť, že po hodine otázok budú pokračovať interpelácie. Tak by som bol teda rád, aby sme sa vyhli prípadne nejakým komplikáciám s tým spojených. Lebo to, že pán predseda nezvládne schôdzu, ešte ergo neznamená, že ja si nemôžem plniť svoju ústavnú povinnosť. Ak mne ústava dala aj povinnosť, ale aj právo, nejaké právo, tak vám garantujem, že sa ho budem snažiť využiť. Alebo mi ho zrušte. Zozbierajte si ešte, neviem, koľko hlasov vám chýba, a mi ho zrušte. Ale pokiaľ ho tam mám... (Prerušenie vystúpenia predsedajúcou.)
Pellegrini, Peter, predseda NR SR (2024-02-15):
Poprosím, kolegovia a kolegyne, aby ste udržiavali pokoj v rokovacej sále, nech môže pán poslanec vystúpiť.
Petrák, Ľubomír, poslanec NR SR (2014-09-25):
Ďakujem za slovo. No ja sa prikláňam k tým hlasom, ktoré hovoria, že dvojkolové voľby starostov a primátorov určite nemajú byť. Podľa mňa opäť ide o nejaké politikárčenie, ak budeme hovoriť, či ide o silný mandát alebo slabý mandát. Európskych volieb sa zúčastňuje medzi 15 až 20 % v tých posledných voľbách a nikto nespochybňuje ich legitimitu. Vy tu budete hovoriť, ak niekoho z celkového počtu zvolilo 10 % obyvateľov, že nemá silný alebo legitímny mandát? Veď to je absolútny nezmysel, pán kolega. O toto sa to opierať nedá. A ja poviem aj historické súvislosti a, pán kolega Abrhan, vy si ich dobre pamätáte, keď sa zavádzali dvojkolové voľby prezidenta. Napríklad tak sa rátalo s tým, a poviem to na plné ústa, ako vyblokovať Vladimíra Mečiara, aby nemohol uspieť na poste prezidenta. Ak budeme hovoriť o tom, či sú výhodné dvojkolové voľby pre kandidátov menšín, napríklad vo vyšších územných celkoch, tak hovorím, že pri súčasných dvojkolových voľbách je šanca kandidáta z menšiny uspieť výrazne menšia, ako keby boli tie voľby jednokolové. Čiže z tohto pohľadu ak budete hovoriť o tom, že chcete byť skutočnými a veľkými demokratmi, tak je absolútne namieste zvoliť opačný postup, zaradiť spiatočku a žiadať jednokolové voľby vo všetkých orgánoch. Ďakujem pekne.
Šedivcová, Viera, poslankyňa NR SR (2015-06-30):
Vážený pán predseda, v rozprave k predmetnému návrhu nevystúpil žiadny poslanec Národnej rady. Dajte, prosím, hlasovať o návrhu uznesenia Národnej rady tak, ako bolo predložené, je aj v prílohe spoločnej správy pod tlačou 1548a.
Blanár, Juraj, podpredseda NR SR (2022-05-04):
Pán poslanec jedna faktická poznámka na vaše vystúpenie. Pán poslanec Eduard Kočiš, nech sa páči.
Pčolinský, Peter, podpredseda NR SR (2022-12-06):
Ďakujem, pán generálny prokurátor. Váš návrh na disciplinárne konanie prerokujeme na poslaneckom grémiu, predpokladám. Chce ešte stanoviská... chce ešte stanovisko zaujať spravodajca? Nech sa páči, pán poslanec Drdul.
Jurinová, Erika, podpredsedníčka NR SR (2014-11-09):
Pán poslanec Lipšic? Martin Chren chce reagovať, takže nech sa páči, reakcia na faktickú poznámku.
Vážny, Ľubomír, poslanec NR SR (2020-04-02):
No, čiže, chudák, nie ste hoden toho, aby som vôbec komentoval vaše vystúpenie, to je úbohé voľačo. Truhlík, dokonca si dovolím tvrdiť, že blb. Toto, čo tu, čo tu vypotil, to je sila. Nič som nepovedal, obvinil ma, vôbec by som nereagoval, keby ma neobvinil, ale obvinil ma preto, že som nič nereagoval. A nechajte si fašistický režim pre seba. Vy ste hlupák, ktorý nemá na to, aby vôbec niečo takéto komentoval. (Reakcie z pléna.) Mám rúško, nebojte sa. Čiže úplne nezmysly, hlúposti, ničím nepodložené argumenty, to je sila, čo sa tu deje. A takto, keď túto krajinu chceme tlačiť ďalej, tak s pánom Bohom, takíto blbi, keď budú toto rozvíjať, končím.
Grendel, Gábor, podpredseda NR SR (2021-05-14):
Ďakujem, pani ministerka, prosím, zaujmite miesto pre navrhovateľov. Dávam slovo teraz spravodajcovi z ústavnoprávneho výboru pánovi poslancovi Milošovi Svrčekovi, aby nás informoval o výsledku rokovania výboru o tomto návrhu zákona a aby odôvodnil návrh a stanovisko gestorského výboru.
P. Paška, predseda NR SR: (2010-06-10):
Vážené pani poslankyne, vážení páni poslanci, vítam vás v Národnej rade napriek tomu, že sme sa už po skončení 52. schôdze formálne rozlúčili a ukončili volebné obdobie, situácia si vyžaduje, aby som na základe požiadavky skupiny 58 poslankýň a poslancov zvolal a zabezpečil priebeh aj tejto, 53. schôdze Národnej rady Slovenskej republiky. Overovateľmi na rokovaní schôdze budú pán poslanec Tibor Glenda a pán poslanec Peter Markovič. Ich náhradníkmi budú pán poslanec Vestenický a pán poslanec Gabura. Poprosím vás, dámy a páni, o prezentáciu, aby som zistil, či môžeme pokračovať v rokovaní. (Prezentácia.) Prítomných je 111 poslankýň a poslancov. Konštatujem, že 53. schôdza je uznášaniaschopná. O ospravedlnenie na dnešnom rokovaní požiadali páni poslanci Tibor Bastrnák, Rudolf Bauer, Ľuboš Micheľ, László Nagy a István Pásztor. Ako som už hovoril, táto schôdza bola zvolaná na základe požiadavky skupiny 58 poslancov, ktorí žiadajú prerokovať šesť bodov. Návrh programu ste dostali rozdaný do svojich lavíc, preto dávam teraz hlasovať o návrhu programu. (Hlasovanie.) 112 prítomných, 94 bolo za, 3 proti, 11 sa zdržalo, 4 nehlasovali. Schválili sme program 53. schôdze Národnej rady. Dámy a páni, chcem vás informovať o priebehu a navrhnúť priebeh schôdze. Navrhujem, aby sme najprv rokovali o prvých troch bodoch, o vyslovení súhlasu alebo nesúhlasu s prerokovaním týchto troch návrhov vlády v skrátenom legislatívnom konaní. A po prerokovaní všetkých troch návrhov by sme hlasovali. V prípade, že tieto návrhy získajú súhlas na prerokovanie v skrátenom legislatívnom konaní, budeme pokračovať ihneď po hlasovaní prvými čítaniami postupne o všetkých troch návrhoch. Budeme hlasovať opäť po prerokovaní v prvom čítaní týchto vládnych návrhov. Potom prerušíme schôdzu, predpokladám, na takú hodinu. Keď budeme vidieť alebo budú predsedovia výborov, ktorým bude pridelený návrh, pociťovať potrebu dlhšiu prestávku, tak ju môžeme flexibilne predĺžiť. A po prestávke a po prerokovaní návrhov vo výboroch budeme pokračovať druhým a tretím čítaním a záverečným hlasovaním. Ďakujem pekne. Teraz budeme rokovať o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 333/2004 Z. z. o voľbách do Národnej rady Slovenskej republiky v znení neskorších predpisov a zákon č. 85/2005 Z. z. o politických stranách a politických hnutiach v znení neskorších predpisov (tlač 1546). Poprosím pána ministra financií Jána Počiatka, aby odôvodnil návrh.
Danko, Andrej, podpredseda NR SR (2023-12-13):
Poslanec Mikulec.